cyanic-selkie/wikianc huggingface dataset:
Isojenantilliensirkku
Levinneisyys ja elinympäristö
Isojenantilliensirkkua tavataan muun muassa Jamaikalta, Hispaniolan saarelta, Bahamalta, Caymansaarilta ja Turks- ja Caicossaarilta. Lajin elinympäristöä ovat monentyyppisten metsien tiheiköt ja pensaikot erityisesti vuoristoisilla alueilla. Isojenantilliensirkut syövät hedelmiä, siemeniä ja kukkien nuppuja. Linnun pesimäkausi on huhtikuulta kesäkuulle ja se tekee pesänsä kuolleen puun koloon.
Hoang Anh Tuan
Hoang Anh Tuan (Hoàng Anh Tuấn, s. 12. helmikuuta 1985 ) on vietnamilainen painonnostaja. Hän kilpailee 56 kilogramman painoluokassa.
John Ausonius
Varhaisvaiheet
Ausonius syntyi Lidingössä vuonna 1953. Hänen isänsä oli sveitsiläinen ja äitinsä saksalainen. Hän kasvoi Länsi-Tukholmassa Vällingbyssa ja joutui koulussa jatkuvan kiusaamisen kohteeksi lähinnä sukujuuriensa takia. Hänet ristittiin isänsä sukunimellä Zaugg, mutta myöhemmin hän muutti sukunimensä muotoon Stannerman ja sitten muotoon Ausonius.
Hoang Anh Tuan
2005 Dohan MM-kisoissa Tuan saavutti yhteistuloksella 279 pronssia ja tempaustuloksella 127 hopeaa. Seuraavana vuonna Santo Domingon MM-kisoissa hän saavutti yhteistuloksella (124+152=276) pronssia. Tempauksella hän saavutti hopeaa ja työntötuloksella pronssia. 2007 Chiang Main MM-kisoissa hänen tempaustuloksensa 127 riitti pronssimitaliin, mutta työnnöstä hän ei saanut tulosta lainkaan. 2008 Pekingin olympialaisissa hän saavutti hopeaa tuloksella 290.
John Ausonius
Varhaisvaiheet
Ausonius lähti saksalaiseen yksityiskouluun Tukholmaan mutta jätti sen kesken valmistumatta. Hän ehti opiskella tovin myös Kuninkaallisessa teknillisessä korkeakoulussa ilman menestystä. Hänestä oli tullut Ruotsin kansalainen vuonna 1979.
Aikuisiällään Ausonius tunsi vastenmielisyyttä maahanmuuttajia, kommunisteja ja sosiaalidemokraatteja kohtaan. Hän teki aluksi huonopalkkaista työtä taksikuskina mutta menestyi sitten osakemarkkinoilla ja tuli melko rikkaaksi.
Hoang Anh Tuan
Aasian mestaruuskilpailuissa Tuan on saavuttanut niin ikään lukuisia mitaleita. 2005 Dubaissa hän tempaisi hopeaa tuloksella 125 ja työnsi pronssia tuloksella 152, mutta yhteistulos 277 riitti kultamitaliin. Vuoden 2006 Aasian kisoissa Dohassa hän saavutti hopeaa molemmista nostomuodoista ja yhteistuloksella (128+157=285). Vuonna 2007 Kiinan Hai'anissa pidetyissä maanosan mestaruuskisoissa Tuan voitti kultaa yhteistuloksella 282 samoin kuin tempaustuloksella 126. Työntötulos 156 riitti hopeamitaliin. Seuraavana vuonna Kanazawassa hän voitti kultaa yhteistuloksella 279 ja tempaustuloksella 126 sekä pronssia työntötuloksella 153.
John Ausonius
Varhaisvaiheet
Menestys ei kuitenkaan ollut kestävää, vaan pian Ausonius menetti omaisuutensa ja joutui ylläpitämään juppi elämäntyyliään pankkiryöstöillä. Saksan-matkallaan Ausoniukselle kehittyi riippuvuus uhkapeleihin, joka oli omiaan tekemään hallaa hänen taloudelleen.
Rikokset
Elättäessään itseään rikoksella Ausoniuksen viha maahanmuuttajia ja pakolaisia kohtaan yltyi, ja hän päätti murhata kenet hyvänsä heistä.
Tämän jälkeen Ausonius lähti Las Vegasiin pelaamaan. Hän vieraili myös Grand Canyonilla ja "katosi" siten pariksi kuukaudeksi. Vuonna 2018 varmistui, että hän oli vuodenvaihteen 1991–1992 tienoilla oleskellut Frankfurtissa ja ampunut kadulla pyöräilleen vanhan naisen kuoliaaksi ryöstääkseen tämän käsilaukun.
Ausonius oli käynyt armeijan ja osasi käyttää aseita, mutta ne olivat huonolaatuisia ja Ausoniuksen itsensä muokkaamia. Ausonius oli sahannut kiväärin piipun ja tukin lyhyemmäksi ja lisännyt revolveriin äänenvaimentimen. Tärkeänä todisteena oikeudenkäynnissä oli kalastajan koukkuun Lidingön sillan alta sattumalta tarttunut pistooli, joka onnistuttiin yhdistämään Ausoniukseen.
Gellert Tamas (s. 1963) on julkaissut Ausoniuksesta bestsellerin Lasermannen – en berättelse om Sverige (2002). Kirjasta tehtiin vuonna 2005 näytelmä ja kolmiosainen minisarja (SVT). Huhtikuussa 2006 Aftonbladet ilmoitti, että Ausonius oli mennyt kihloihin 23-vuotiaan naisen kanssa, joka oli rakastunut häneen nähtyään sarjan televisiossa.
Rasva
thumb|Rasva on glyserolin ja pitkäketjuisten rasvahappojen (R>C14) triesteri.Rasva on yksi tärkeimmistä ravintoaineista hiilihydraattien ja proteiinien ohella. Triglyseridit eli varsinaiset rasvat ovat muodostuneet rasvahappojen eli pitkäketjuisten karboksyylihappojen esteröityessä glyserolin kanssa. Niitä esiintyy luonnossa sekä kasvi- että eläinkunnassa. Kasveissa niitä on tavallisimmin siemenissä, eläimissä varsinkin ihon alla ja sisäelinten ympärillä. Eläinrasvat ovat yleensä huoneenlämmössä kiinteitä aineita, mutta useimmat kasvirasvat nesteitä, jolloin niitä tavallisimmin sanotaan kasviöljyiksi. Myös kookospähkinän siemenvalkuaisesta saatavaa rasvaa kutsutaan öljyksi, vaikka se sulaakin vasta 24 asteessa.
Glyseroli on sama kaikissa rasvoissa, mutta rasvamolekyyleissä esiintyviä rasvahappoja on useita, ja niillä on eroa molekyylin pituudessa sekä tyydyttyneisyydessä. Erilaisia rasvahappoja tunnetaan noin 100, joista 40 esiintyy yleisesti. Palmitiinihappo (C16) ja steariinihappo (C18) ovat tyydyttyneistä rasvahapoista kaikkein yleisimmät. Yleisin kertatyydyttymätön rasvahappo on oleiinihappo, monityydyttymättömistä yleisin on linolihappo (molemmat C18). Rasvahapon hiiliketju on usein haaroittumaton ja koostuu parillisesta määrästä (12,14...,20) hiiliatomeja, joista yksi on karboksyyliryhmässä COOH. Niinpä esimerkiksi steariinihapon kemiallinen kaava on C17H35COOH, tyydyttämättömissä rasvahapoissa vetyatomeja on kaksoissidosten vuoksi vähemmän. Mahdollisilla kaksoissidoksilla on useimmissa rasvahapoissa cis- tai Z-isomeria, transrasvoissa kuitenkin trans-isomeria.
Rasvat ovat vähemmän happipitoisia kuin hiilihydraatit, ja ne sisältävät noin kuusi kertaa niin paljon energiaa kuin vastaava massa glykogeenia. Rasvan energiapitoisuus on noin 38 kilojoulea grammaa kohti. Eläimet, myös ihminen, käyttävätkin rasvaa energiavarastona, joksi myös ravinnon hiilihydraatit elimistössä muuttuvat. Jos rasvaa kertyy elimistöön huomattavasti normaalia enemmän, on kyseessä lihavuus.
Ravintorasvat sisältävät yleensä myös välttämättömiä rasvahappoja sekä rasvaliukoisia vitamiineja eli A-, D-, E- ja K-vitamiineja.
Rasvan eurofood-yksikkö on FAT ja mittayksikkö gramma.
Kemialliset ominaisuudet
Rasva on lipidi, eli se liukenee huonosti veteen, mutta liukenee hyvin poolittomiin orgaanisiin liuottimiin. Tyydyttymättömien rasvojen sulamispisteet ovat tyydyttymättömien rasvahappojen tapaan alhaisempia kuin tyydyttyneiden. Tämä on seurausta tyydyttymättömien rasvojen rasva-asyylien kaksoissidosten mutkista, jotka haittaavat triglyseridi-molekyylien pakkautumista kiteiksi.
Terveysvaikutukset
Vuonna 2017 julkaistiin maailmanlaajuinen Prospective Urban-Rural Epidemiology study (PURE), jossa oli yli 135 000 osanottajaa eri tulotasoa edustavista maista. Saadut tulokset suhteutettiin osanottajien koulutukseen, tulotasoon, tupakointiin, fyysiseen aktiivisuuteen, keskivartalolihavuuteen, diabetekseen sekä asumiseen maalla tai kaupungissa. Tuloksena oli, että sillä väestöviidenneksellä, joka sai ravinnosta eniten rasvaa, oli 23 prosenttia pienempi kuolleisuus kuin sillä viidenneksellä, joka sai vähiten rasvaa. Tyydyttymättömien rasvojen nauttiminen nauttiminen vähensi kuolleisuutta noin 20 prosenttia ja tyydyttyneen rasvan nauttiminen 14 prosenttia. Eniten tyydyttynyttä rasvaa nauttivilla esiintyi lisäksi 20 prosenttia vähemmän sydänkohtauksia. Tutkimuksen tekijät suosittivat ravitsemussuositusten muuttamista siltä osin kun niissä kehotetaan ottamaan alle 30 prosenttia ravinnon kaloreista rasvoista ja alle 10 prosenttia tyydyttyneestä rasvasta.
Hyvin vähärasvainen maito ja liha nostavat suhteellisen paljon veren insuliinipitoisuutta, mikä saattaa edesauttaa insuliiniresistenssin syntyä.
Ravintorasvojen terveysvaikutukset saattavat johtua osaksi myös siitä, että ne vaikuttavat suolistoflooran koostumukseen.
Rasvan kulutus ja tarve
Kehittyvissä maissa syödään vähiten rasvaa ja teollistuneissa maissa eniten. Keskivertobelgialainen söi Euromonitorin vuonna 2015 tekemän markkinatutkimuksen mukaan lähes kymmenkertaisen määrän rasvaa päivässä verrattuna keskivertointialaiseen. Seuraavalla sijalla kulutuksessa olivat Saksa, Suomi, Hollanti ja Ruotsi.
Yhdysvaltalaiset nauttivat vuonna 2019 julkaistun tutkimuksen mukaan vain 12 energiaprosenttia rasvaa. Suomessa kulutettu ravintorasva muodosti noin 57 prosenttia energiankulutuksesta vuonna 2007, jolloin ravintorasvoja kulutettiin yhteensä 125 grammaa henkeä kohti. Finravinto-tutkimukseen osallistuneet haastateltavat arvioivat samaan aikaan ravintorasvan keskimääräiseksi päiväsaannikseen vain 58 grammaa (naiset) ja 83 grammaa (miehet).
Rasvan kulutus säilyi Suomessa melko tasaisena vuosina 1962-2008. Suomalaiset saivat rasvaa vuonna 2007 pääosin liharuoista, vilja- ja leivontatuotteista sekä ravintorasvoista. Juusto ja muut maitovalmisteet olivat myös huomattava rasvan lähde.
Ihmisen elimistöön tulee rasvaa nautitun rasvan lisäksi myös paksusuolen bakteerien hajottaessa ravinnon liukoisia kuituja. Bakteerien tuottamien lyhytketjuisten rasvahappojen osuus on yleensä 6–15 prosenttia ihmisen kokonaisenergiansaannista.
Suomen valtion ravitsemusneuvottelukunnan suositusten mukaan kokonaisrasvan osuus energiansaannista tulisi olla aikuisilla ja yli kaksivuotiailla lapsilla 25–35 energiaprosenttia. Neuvottelukunta on antanut lisäksi tarkempia suosituksia monityydyttymättömien, cis-kertatyydyttämättömien, tyydyttyneiden ja transrasvaa sisältävien rasvahappojen saannille. Finnravinto-tutkimukseen vuonna 2007 osallistuneiden suomalaisten ilmoittama rasvansaanti vastasi valtion ravitsemusneuvottelukunnan suosituksia määrällisesti mutta ei laadullisesti.
Ben Nelson
thumb|right|Ben Nelson Earl Benjamin ”Ben” Nelson (s. 17. toukokuuta 1941) on yhdysvaltalainen demokraattisen puolueen poliitikko. Hän otti tammikuussa 2001 paikan Yhdysvaltain senaatissa Nebraskan edustajana ja tuli sen jälkeen valituksi uudelleen vuonna 2006. Hän ei pyrkinyt kolmannelle kaudelle vuonna 2012 ja jätti senaatin tammikuussa 2013.
Nelson toimi ennen valintaansa senaattiin Nebraskan osavaltion 40. kuvernöörinä vuosina 1991–1999. Senaattorivuosiensa jälkeen hän aloitti tammikuussa 2013 Yhdysvaltain osavaltioiden vakuutusvalvontaviranomaisten yhteistyöjärjestön NAIC:n (National Association of Insurance Commissioners) toimitusjohtajana. Hän on koulutukseltaan juristi.
Boris Nordmann
pienoiskuva|Boris Nordmann Bernhard (Boris) Nordmann (29. elokuuta 1808 Ruotsinsalmen merilinnoitus – 25. / 28. kesäkuuta 1877 Pietari) oli suomalainen Venäjän keisarikunnan laivastossa palvellut upseeri ja luotsipäällikkö, joka yleni amiraalin arvoon saakka.
Nordmannin isä oli everstiluutnantti David Anton Nordmann (1769-1827) ja äiti Maria Katarina Giösling (1779-1839). Hänet otettiin oppilaaksi Pietarin merikadettikouluun syyskuussa 1821 ja hänet ylennettiin gardemariniksi vuonna 1822. Hänet ylennettiin midshipmaniksi vuonna 1826 ja hän palveli sitten Venäjän laivastossa 3. meriekipaasissa, ollen mukana muun muassa Navarinon taistelussa vuonna 1827. Vuonna 1830 Nordmann määrättiin 1. Suomen meriekipaasin 4. komppanian päälliköksi, ja hänet ylennettiin luutnantiksi vuonna 1831. Nordmann toimi vuoteen 1837 saakka eri tehtävissä 1. Suomen meriekipaasissa, kunnes hänet komennettiin sotaministeriön höyrylaiva Otvasnostjin päälliköksi. Vuonna 1838 hänet komennettiin palvelemaan höyrylaiva Alexandrialla, mistä hän siirtyi höyrylaiva Nevkan päälliköksi. Vuonna 1839 hänet ylennettiin kapteeniluutnantiksi, ja vuodet 1839-1853 hän toimi Venäjän laivaston pääesikunnan päällikön amiraali Aleksandr Sergejevitš Menšikovin adjutanttina.
Nordmann julkaisi muistelmansa Några minnen och utkast af Boris Nordmann vuonna 1870. Nordmannin puoliso vuodesta 1857 oli eversti Ehlertin leski Maria Arbusova (k. 1898). He saivat neljä lasta, joista yksi, Natalia Nordmann oli taiteilija Ilja Repinin muusa. Poika Fredrik Nordmann oli upseeri ja virka- ja valtiopäivämies.
Emmi Rakkolainen
Emmi Rakkolainen (s. 8. syyskuuta 1996 Helsinki) on suomalainen jääkiekkoilija, pelipaikaltaan hyökkääjä. Hän on edustanut Naisten Liigassa KJT:tä, Espoo Bluesia ja Kiekko-Espoota kaudesta 2013–2014 alkaen. Hän on kauden 2018–2019 loppuun mennessä pelannut liigassa 167 runkosarjaottelua, joissa hän on tehnyt 56 maalia ja saanut 70 syöttöpistettä. Liigan pudotuspeleissä hän on 16 ottelussa tehnyt kaksi maalia ja saanut kymmenen syöttöpistettä. Hän voittanut yhden SM-kullan.
Rakkolainen on pelannut Suomen alle 18-vuotiaiden maajoukkueessa 24 maaottelua ja tehnyt niissä neljä maalia sekä saanut seitsemän syöttöpistettä. Hän on osallistunut kaksiin ikäluokan MM-kilpailuihin. Hän on ennen kauden 2019–2020 alkua pelannut Suomen naisten maajoukkueessa yhdeksän ottelua ja tehnyt niissä kaksi maalia. Hänet valittiin vuoden 2020 MM-kilpailuihin, jotka kuitenkin peruttiin koronavirusepidemian vuoksi.
Sanni Rantala
Sanni Rantala (s. 8. heinäkuuta 2002 Riihimäki) on suomalainen jääkiekkoilija, pelipaikaltaan puolustaja. Hän on edustanut Naisten Liigassa KalPaa kaudesta 2022–2023 alkaen. Sitä ennen hän pelasi Kiekko-Espoossa ja voitti Suomen mestaruuden. Aiemmilla kausilla 2017–2020 hän pelasi Team Kuortaneessa, jossa pelasi yhteensä 83 runkosarjaottelua, joissa hän teki 14 maalia ja sai 34 syöttöpistettä. Liigan pudotuspeleissä hän teki Kuortaneelle 20 ottelussa yhden maalin ja sai 11 syöttöpistettä. Hän on saavuttanut Naisten Liigassa kaksi SM-pronssia (2018, 2023). Kaudella 2021–2022 hän voitti Kiekko-Espoossa Suomen-mestaruuden, ja hänet nimettiin All Stars -kentälliseen. Hän pelasi 21 runkosarjaottelua, joissa teki seitsemän ja syötti 18 maalia. Pudotuspelien 11 ottelussa hän teki kaksi ja alusti yhdeksän maalia. KalPassa hän on saavuttanut SM-pronssia 2023. Runkosarjassa pelaamissaan 30 ottelussa hän on tehnyt seitsemän maalia ja antanut 32 maalisyöttöä. Pudotuspelien kahdeksassa ottelussa hänen tehopisteensä ovat 2+8.
Rantala on Suomen alle 18-vuotiaiden maajoukkueessa osallistunut kolmiin ikäluokan MM-kilpailuihin ja saavutti MM-pronssia 2019. Vuoden 2020 MM-kilpailuissa hänet valittiin tähdistökentälliseen. Rantala valittiin Suomen naisten maajoukkueeseen vuoden 2020 MM-kilpailuihin, jotka kuitenkin peruttiin koronavirusepidemian vuoksi. Hän teki Pekingin olympialaisissa 2022 Suomen pronssijoukkueessa yhden maalin ja syötti toisen. Hän pelasi MM-kilpailuissa 2022 ja 2023 yhteensä 14 ottelua, joissa antoi yhdeksän maalisyöttöä. Hän oli helmikuuhun 2022 mennessä pelannut 25 maaottelua, joissa hän oli viimeistellyt kolme ja alustanut neljä maalia.
Maa aikojen alussa 3
Maa aikojen alussa 3 (The Land Before Time III: The Time of the Great Giving) on Roy Allen Smithin ohjaama yhdysvaltalainen animaatioelokuva vuodelta 1995. Se on Maa aikojen alussa -elokuvasarjan kolmas osa.
Kanepin kunta
Kanepin kunta sijaitsee Kaakkois-Virossa Põlvamaan maakunnassa.
Sijainti
Kunta rajoittuu etelässä Võruun ja Antslaan, lännessä Otepäähän, pohjoisessa Kambjaan ja idässä Põlvan kuntaan.
Hallinto
Kanepin kunta muodostettiin vuoden 2017 kuntauudistuksessa yhdistämällä vanha Kanepin kunta, Kõlleste ja Valgjärve. Kanepissa on 4 864 asukasta (1.1.2018).
Kunta muodostuu Kanepin pienkauppalasta (alevik) sekä 49 kylästä (küla). Kunnan keskuspaikka on Kanepin pienkauppala.
Vaakuna
Kanepin kunnanvaltuusto valitsi keväällä 2018 kannabis-aiheisen vaakunan kunnan symboliksi. Sana kanep tarkoittaa virossa hamppua, josta voidaan valmistaa kannabista.
Liikenne
Valtatie 2 Tartosta Võruun kulkee Kanepin kautta.
Kvam
Kvam on kunta Vestlandin läänissä Norjassa. Kvamin kunta (silloinen Vikørin pitäjä) perustettiin 1. tammikuuta 1838. Osia Strandebarmin kunnasta liitettiin Kvamin kuntaan 1. tammikuuta 1965. Tammikuussa 2013 tehdyn väestönlaskennan mukaan Kvamin kunnassa oli 8 584 asukasta.
Jeff Foxworthy
thumb|200px|Jeff Foxworthy Jeffrey Marshall ”Jeff” Foxworthy (s. 6. syyskuuta 1958 Atlanta) on yhdysvaltalainen stand up -koomikko, televisioesiintyjä ja kirjailija. Foxworthy tunnetaan erityisesti maalaisjunteille naureskelevasta huumoristaan, ja hänen tavaramerkkilauseensa on "Saatat olla punaniska, jos..." ("You might be a redneck, if...").
Ura
2000-luvulla Foxworthy on juontanut televisio-ohjelmaa Are You Smarter Than a 5th Grader? ja vuodesta 2012 alkaen GSN-kanavan raamattuaiheista ohjelmaa The American Bible Challenge.
Yksityiselämä
Foxworthy on naimisissa ja hänellä on kaksi tytärtä. Hän tuki Mitt Romneyn presidenttikampanjaa vuonna 2012.
Milanon herttuakunta
Milanon herttuakunta oli nykyisen Italian alueella vuosina 1395–1797 sijainnut herttuakunta, jonka keskuskaupunki oli Milano. Valtio syntyi, kun Visconti-suku sai herttuan arvon vuonna 1395. Myöhemmin sitä hallitsi Sforza-suku. Ranskan kuninkaat pitivät Milanoa hallussaan useaan otteeseen 1400- ja 1500-luvuilla. Vuonna 1595 kaupunki joutui Espanjan haltuun ja se on siitä lähtien ollut Lombardian maakunnan pääkaupunki. Valtio menetti lopullisesti itsenäisyytensä Napoleonin sodissa vuonna 1797.
Historia
Milanosta tuli osa Pyhää saksalais-roomalaistan keisarikuntaa vuonna 961. Milanosta kehittyi lähes itsenäinen kaupunkivaltio keisarikunnassa ja kaupunki valloitti ympäröiviä alueita itselleen. Kaupungista kehittyi vauras alueellinen keskus, joka hallitsi 1300-luvulle tullessa suurta osaa Pohjois-Italiasta.
Vuonna 1395 Milanoa johtanut Gian Galeazzo Visconti sai tuhannen floriinin maksua vastaan keisari Wenzel IV:ltä herttuan arvonimen ja Milanosta tuli keisarikuntaan kuuluva herttuakunta. Visconti-suku hallitsi Milanoa vuoteen 1447, jolloin viimeinen suvun edustaja, herttua Filippo Maria Visconti, kuoli. Alueelle syntyi Ambrosian tasavaltana tunnettu hallinto, joka kesti vain kolme vuotta, kunnes Francesco Sforza valloitti Milanon ja nousi sen herttuaksi.
Milanon herttuakunta muuttui lähinnä hallinnolliseksi yksiköksi osana Espanjaa. Paikallisen aatelin valtaa ja etuoikeuksia rajattiin ja he joutuivat maksamaan veroa kruunulle. Espanjan armeijan tärkeä huoltoreitti, Espanjalainen tie, kulki Milanon kautta. Milanon herttuakunta siirtyi Itävallan hallintaan Espanjan perimyssodan seurauksena vuonna 1714. Itävallassa tehtiin 1700-luvulla suuria taloudellisia ja yhteiskunnallisia uudistuksia, jotka kehittivät myös Milanon elinkeinoelämää ja kulttuuria. Itävallan arkkiherttua oli myös Milanon herttua ja käytännössä herttuakuntaa johtivat virkamiehet.
Milanon herttuakunta lakkasi olemasta, kun Napoleon valloitti Italian vuonna 1796 ja perusti herttuakunnan alueelle Transpadanian tasavallan.
Solomon Golomb
Solomon Wolf Golomb (30. toukokuuta 1932 Baltimore, Maryland – 1. toukokuuta 2016 La Cañada Flintridge, Kalifornia  ) oli yhdysvaltalainen matemaatikko, jonka tutkimuskohteita olivat kryptografia, kombinatoriikka, lukuteoria ja matemaattinen peliteoria.
Pestovon maalaiskunta
Pestovon maalaiskunta on kunnallishallintoalue Novgorodin alueen Pestovon piirissä Venäjällä. Sen hallinnollinen keskus on Pestovon kaupungin lounaispuolella sijaitseva Russkoje Pestovon kylä. Kunnassa on 1 150 asukasta (vuonna 2009).
Pestovon maalaiskunnan pinta-ala on 577,32 neliökilometriä. Se rajoittuu pohjoisessa Vologdan alueeseen, idässä Pestovon piirin Bykovon kuntaan, etelässä Tverin alueeseen sekä lännessä Vjatkan, Ohonan ja Bogoslovon kuntiin. Alueen keskellä sijaitsee Pestovon kaupunkikunta. Pinta-alasta 88,4 % on metsää ja 9,3 % maatalousmaata. Seudulla virtaa Mologajoki. Luonnonsuojelualueisiin kuuluu Ustje-Kirovskojen lähellä sijaitseva karstijärvi lähteineen.
Keskuskylän lisäksi kuntaan kuuluu 29 kylää: Afimtsevo, Aleksandrovo, Borihino, Borisovo, Brevennoje, Dubrovo, Imeni Lenina, Ivanovo, Kamenka, Klimovo, Krasnaja Zarja, Ljamtsino, Matrjošino, Mirovo, Myškino, Novosjolki, Pikaliha, Pljoso, Plotnikova Gorka, Ponomarjovo, Popovo, Semytino, Staroselje, Svoboda, Timofejevo, Ustje-Kirovskoje, Vorobjovo, Votrosa ja Zarutševje. Russkoje Pestovossa asuu noin 350, Semytinossa 180 ja Afimtsevossa reilut sata asukasta. Kolmessa kylässä ei ole lainkaan vakituista asutusta.
Solomon Golomb
Vuoden 1955–1956 Golomb vietti Fulbright-stipendiaattina Oslon yliopistossa tutkien alkulukupareja. Sinä aikana hän myös tapasi tulevan vaimonsa, tanskalaisen opiskelijan nimeltä Bo. Golomb valmistui tohtoriksi Harvardista vuonna 1957. Hänen väitöskirjansa Problems in the Distribution of the Prime Numbers käsitteli analyyttistä lukuteoriaa. Palattuaan Yhdysvaltoihin Golomb työskenteli Caltechin Jet Propulsion Laboratoryssä digitaalisen tiedonsiirron ja informaatioteorian parissa. Vuonna 1963 hän siirtyi professoriksi Etelä-Kalifornian yliopistoon, jossa hän sitten pysyi yli puoli vuosisataa.
Pestovon maalaiskunta
Kylistä on linja-autoyhteydet Pestovoon. Tärkeimmät elinkeinot ovat jalostus (50,4 %) sekä maa- ja metsätalous (29,3 %). Kunnassa toimii karjatiloja ja sahalaitoksia. Työvoimasta 37 % työskentelee kunnan ulkopuolella.
Solomon Golomb
Golombin tunnetuin työ liittyy siirtorekistereihin, joita käytetään muun muassa tutkassa, kryptografiassa ja tietoliikenteessä. Hänen mukaansa on nimetty Golomb-koodit, Golombin vakio ja Golombin viivaimet. Golomb oli myös hyvin aktiivinen viihdematematiikassa ja tutki muun muassa polyominoja, joista sai myöhemmin innoituksensa tietokonepeli Tetris (”tetromino tennis”). Golomb kirjoitti yli 200 tutkimusartikkelia ja seitsemän kirjaa. Hän itse sai yhden patentin, mutta yli kymmenessätuhannessa patentissa viitataan hänen töihinsä. Golomb sai lukuisia palkintoja ja tunnustuksia, muun muassa jäsenyyden kolmessa tiedeakatemiassa (Yhdysvaltain kansallinen tiedeakatemia, National Academy of Engineering ja American Academy of Arts and Sciences), kaksi IEEE:n palkintoa ja Franklin-mitalin.
Pestovon maalaiskunta
Palveluihin kuuluvat Russkoje Pestovon ja Semytinon lastentarhat, Semytinon alakoulu, Russkoje Pestovon urheilukoulu, molempien kylien kulttuuritalot ja kirjastot, kaksi postikonttoria ja kolme lääkintäasemaa. Nähtävyyksiä ovat Borisovon muinaislinna, muinaiset hautapaikat, 1800-luvulla rakennettu Pikalihan tsasouna sekä vanhat asuin- ja talousrakennukset.
Filesystem Hierarchy Standard
Filesystem Hierarchy Standard (FHS) eli standarditiedostohierarkia määrittelee joukon hakemistoja ja niiden pääasiallisen käyttötarkoituksen. Linuxissa ja muissa POSIX-järjestelmissä tiedostojärjestelmä noudattaa standardia melko tarkasti.
FHS:n mukaisessa tiedostojärjestelmässä kaikki tiedostot ja hakemistot on tallennettu juurihakemiston (/) alle, vaikka ne olisivat erillisillä fyysisillä laitteilla. Hakemistorakenne on määritelty paljon tarkemmin kuin esimerkiksi eri Windows-käyttöjärjestelmissä. Se mahdollistaa mm. ohjelmien asennuksen ja päivityksen ilman kysymyksiä ennalta sovittuihin hakemistoihin.
Tärkeimpiä FHS:n määrittelemiä hakemistoja ja niiden käyttötarkoitus:
FHS-projekti alkoi vuonna 1993 tavoitteena saada konsensus hakemistoista, jotta Linux-jakeluilla olisi yhtenäinen lähtökohta.
Linuxissa eräiden juurihakemistojen alla olevien hakemistojen yhdistämistä /usr -hakemiston alle suunnitellaan paremman yhteensopivuuden vuoksi muun muassa Solaris-käyttöjärjestelmän kanssa. System V -perustaiset käyttöjärjestelmät ovat käyttäneet symbolista linkkiä /usr-hakemiston alle jo pidempään. Muun muassa Debian versio 10 Buster toteuttaa yhdistämisen. Yhdistämisen jälkeen aiemmat hakemistot viittaavat seuraaviin alihakemistoihin linkillä:
CinemaScope
pienoiskuva|CinemaScope: 4 perforaatiota kuvaa kohden 35 mm:n filmillä pienoiskuva|Anamorfisella linssillä kavennettu kuva. CinemaScope (tai Cinemascope) on eräs elokuvissa käytetty laajakuvaformaatti.
CinemaScopen kehitti elokuvastudio 20th Century Fox. Se sai ensinäytöksensä vuonna 1952, ja seuraavasta vuodesta lähtien sillä kuvattiin elokuvia aina vuoteen 1967 saakka. Alkuperäinen filmitekniikan aikainen CinemaScope ei ole enää käytössä, mutta sen muunnelmia käytetään yhä. Nykypäivänä lähes kaikkia digitaalisia elokuvatuotantoja toteutetaan CinemaScopea vastaavalla kuvasuhteella, mutta siinä ei käytetä anamorfista linssitekniikkaa.
20th Century Fox ryhtyi kehittämään formaattia lisätäkseen elokuviensa spektaakkelimaisuutta. 1950-luvulla televisiosta tuli yhtä varteenotettavampi kilpailija elokuvalle ja Yhdysvalloissa elokuvateatterit alkoivat menettää yleisöä ihmisten muuttaessa kaupungeista lähiöihin, elokuvateattereiden ulottumattomiin. Olemassa oli jo Cinerama-laajakuvaformaatti, joka oli vaikuttava mutta kallis ja teknisesti epäkäytännöllinen.
thumb|200px|Ääniraita näkyy kuvassa vihreällä värillä. CinemaScope käyttää tavallista 35 mm leveää, 4-perforoitua filmiä. Aluksi CinemaScopen kuvasuhde oli 2,66:1, mutta stereoääniraidan käyttö ja vaihtoehtoisen optisen ääniraidan liittäminen 35-milliseen filmiin kavensi sitä lopulta kuvasuhteeseen 2,35:1 (filmillä kavennettuna 1,17:1). Kamerassa käytetään anamorfista optiikkaa, joka kaventaa kuvan optisesti kaksi kertaa kapeammaksi filmiruutuun. Näin filmin pinta-ala käytetään mahdollisimman tehokkaasti hyväksi. Projisoidessa käytetään vastaavanlaista optiikkaa, joka levittää kuvan kankaalle takaisin alkuperäiseen muotoonsa.
Ensimmäiset anamorfiset objektiivit olivat vain adapterilinssejä, jotka liitettiin perinteisten objektiivien eteen. Tämän tuottamien ongelmien ja puutteellisen optisen piirtokyvyn takia Bausch & Lomb kehitti vuonna 1954 anamorfisen objektiivin, joka voidaan asentaa suoraan kameraan. CinemaScopen kuvanlaatu oli kuitenkin vaillinainen, eivätkä 1950- ja 1960-luvun vaihteen filmilaadut pystyneet kattamaan laajempaa kuva-alaa täydellisesti, ja niinpä se sai kilpailijakseen suuren koon filmiformaatit, erityisesti 65/70 mm:n filmin ja VistaVision-järjestelmän. 20th Century Fox kehitti myös CinemaScope 55 -kuvausformaatin, joka perustui 55,625 mm leveälle filmille muunnettuun, alun perin 70 mm:n filmiä käyttävään Mitchell-kameraan.
Anamorfinen optiikka perustuu Henri Chrétienin 1920-luvun lopulla kehittämään linssitekniikkaan, joiden patentit 20th Century Fox osti ja alkoi lisensoida CinemaScopen käyttöä muille elokuvastudioille. Chrétienin keksintö perustui kuitenkin vanhaan anamorfoosin ideaan, minkä ansiosta muut studiot pystyivät myöhemmin laillisesti kopioimaan CinemaScopen tekniikkaa. Suosituimmaksi näistä jäi Panavisionin optiikka, jota jopa 20th Century Fox ryhtyi käyttämään 1960-luvulla CinemaScopesta luovuttuaan.
CinemaScope-yhteensopivien formaattien projisointikuvasuhdetta muutettiin hieman vuonna 1970: projektorin kuvaportin standardikokoa madallettiin, jotteivät otosten väliset liitokset näkyisi kankaalla. Uudeksi standardikuvasuhteeksi tuli 2,39:1 (filmillä 1,20:1).
Vaikka alkuperäistä CinemaScopea ei ole käytetty vuosikymmeniin – 2,39:1-kuvasuhteen elokuvat kuvataan nykyään esimerkiksi Panavisionilla tai ei-anamorfisella Super 35 -tekniikalla – 2,39:1-muotoista kuvaa kutsutaan edelleen yleisesti "CinemaScopeksi" tai lyhyesti "scopeksi". Myös kuvasuhde merkitään usein vanhan formaatin mukaan virheellisesti "2,35:1". Joskus kuvasuhteesta 2,39:1 näkee käytettävän pyöristettyä arvoa 2,40:1. Esimerkiksi Warner Bros. ja Sony menettelevät näin DVD-, Blu-ray- ja HD DVD -julkaisuissaan.
Sari (nimi)
Sari on suomalainen naisen etunimi. Se on muoto nimestä Saara, joka on yli 4000 vuotta vanha raamatullinen nimi. Saara tarkoittaa hepreaksi ruhtinatarta ja otettiin suomalaiseen almanakkaan heinäkuun 19. päivälle vuonna 1852. Nimi Sari lisättiin samalle päivälle vuonna 1964.
Tunnettuja Sari-nimisiä henkilöitä
Listan henkilöt ovat suomalaisia, ellei toisin mainita.
Come Around Sundown
Come Around Sundown on yhdysvaltalaisen rockyhtye Kings of Leonin viides studioalbumi. Se julkaistiin Euroopassa 15. lokakuuta ja Pohjois-Amerikassa 19. lokakuuta 2010. Albumin kansikuvat sekä kappalelista paljastettiin 3. syyskuuta 2010.
Johnnie Cochran
Johnnie Lee Cochran Jr. ( / <span title="/ˈ/: primary stress follows">ˈ k <span title="/ɒ/: 'o' in 'body'">ɒ k t <span title="/ə/: 'a' in 'about'">ə n / ; 2. lokakuuta 1937 – 29. maaliskuuta 2005) oli yhdysvaltalainen asianajaja, joka tunnetaan parhaiten O. J. Simpsonin puolustusasianajajana oikeudenkäynnissä, jossa Simpsonia syytettiin tämän entisen vaimon Nicole Brown Simpsonin sekä Ron Goldmanin murhista ja joka johti Simpsonin vapauttamiseen syytteistä.
Come Around Sundown
Isossa-Britanniassa albumi myi 183 000 kappaletta ensimmäisellä viikollaan ja se oli vuoden 2010 11. myydyin albumi 694 000 kappaleella.
Johnnie Cochran
Cochran on myös edustanut Sean Combsia lahjonta- ja asesyytteitä vastaan. Muita hänen asiakkaitaan ovat olleet Michael Jackson, Tupac Shakur, Todd Bridges,  amerikkalaisen jalkapallon pelaaja Jim Brown, Snoop Dogg, entinen nyrkkeilyn raskaansarjan maailmanmestari Riddick Bowe,  vuoden 1992 Los Angelesin mellakoiden uhri Reginald Oliver Denny, sekä vanki ja aktivisti Geronimo Pratt. Hän edusti myös yleisurheilija Marion Jonesia, kun tätä syytettiin dopingista lukioaikaisella urheilu-urallaan. Cochran oli tunnettu oikeussalitaidoistaan sekä siitä, että hän oli poliisiväkivallan uhrien varhainen puolestapuhuja.
Varhaisvuodet
Cochran synnyinpaikka oli Shreveportin kaupunki Louisianassa. Hänen isänsä oli vakuutusmyyjä ja hänen äitinsä kauppasi Avonin tuotteita. Perhe muutti länsirannikolle ja asettui Los Angelesiin vuonna 1949. Cochran kävi paikallista koulua ja valmistui luokkansa priimuksena Los Angeles High Schoolista vuonna 1955. Hän suoritti Bachelor of Arts -tutkinton liiketaloudesta Kalifornian yliopistossa vuonna 1959 ja Juris Doctor -tutkinnon Loyola Law Schoolissa vuonna 1962.
Työ juristina
Thurgood Marshallin ja erityisesti tämän saavuttaman voiton oikeusjutussa Brown v. Board of Education innoittamana Cochran päätti omistaa elämänsä asianajajan työlle. Cochran koki uransa kutsumuksena, yhtäaikaisena mahdollisuutena tehdä moraalisesti oikeaksi katsomiaan asioita sekä haastaa väärinä pitämiään asioita.
Omaelämäkerrassaan A Lawyer's Life Cochran kirjoitti: "Luin kaiken mitä löysin Thurgood Marshallista ja tulin siihen lopputulokseen, että yksi päämäärätietoinen mies voi lain avulla muuttaa yhteiskuntaa".
Uran varhaisvaiheet
Saatuaan asianajajan oikeudet vuonna 1963 Cochran otti vastaan työn Los Angelesin kaupungin rikososaston apulaisasianajajana. Vuonna 1964 nuoren Cochranin puolustettavaksi tuli yksi hänen ensimmäisistä julkkisasiakkaistaan, koomikko Lenny Bruce, joka oli pidätetty epäiltynä siveettömyydestä. Kaksi vuotta myöhemmin Cochran siirtyi yksityiselle puolella, ja pian sen jälkeen hän avasi Los Angelesiin oman yrityksen nimeltään Cochran, Atkins & Evans.
Ensimmäisessä merkittävässä oikeusjutussaan Cochran edusti afrikkalais-amerikkalaista leskeä, joka haastoi oikeuteen useita poliiseja, jotka olivat ampuneen tämän miehen Leonard Deadwylerin. Vaikka Cochran hävisi jutun, siitä tuli hänen uransa käännekohta. Hän ymmärsi oikeustapauksen herättäneen mustia. Cochran kirjoitti tapauksesta muistelmissaan, että "ne olivat äärimmäisen vaikeita juttuja voittaa tuohon aikaan. Mutta Deadwylerin tapaus vahvisti näkemykseni siitä, että poliisin väärinkäytökset olivat teema, joka todella sähköisti vähemmistöyhteistön. Tapaus opetti, että tällaiset jutut voivat saada merkittävää huomiota."
1970-luvun lopulla Cochran oli vakiinnuttanut maineensa mustan väestönosan keskuudessa. Monet huomiota herättäneet poliisiväkivalta- ja rikostapaukset olivat hänen käräjöimiään.
Los Angelesin piirikunnan syyttäjän toimisto
Vuonna 1978 Cochran siirtyi Los Angelesin piirikunnan syyttäjänvirastoon ja oli sen ensimmäinen musta syyttäjä. Hänen palkkansa pieneni päätöksen seurauksena. Julkiselle sektorille siirtyminen oli Cochranille tapa tulla "yhdeksi hyvistä tyypeistä, yhdeksi ihan huipulla". Hän alkoi vahvistaa yhteyksiään politiikan maailmaan, muuttaa omaa imagoaan ja vaikuttamaan systeemiin sen sisällä.
Paluu yksityiselle sektorille
pienoiskuva|Cochranin työpiste, jota säilytetään hänen kuolemansa jälkeen Los Angelesissa. Viisi vuotta myöhemmin Cochran palasi yksityiselle sektorille ja avasi lakiasiaintoimiston omalla nimellään. Hän voitti 760 000 dollarin korvaukset Ron Settlesin perheelle. Settles oli musta amerikkalaisen jalkapallon pelaaja, jonka poliisi perheen mukaan murhasi.
Useimmissa oikeusjutuissaan Cochran edusti kantajia, jotka vaativat vahingonkorvauksia ja niinpä hän vastusti vahingonkorvausvastuuta koskevaa uudistusta. Koska Cochran oli menestynyt asianajaja, jo pelkkä hänen osallistumisensa jonkin jutun käsittelyyn teki rahallisen sovittelun todennäköisemmäksi.
Cochranin viimeisteltyä retoriikkaa ja mahtailevuutta oikeussalissa on kuvailtu teatraaliseksi. Hän ansaitsi asianajajan työllään paljon rahaa. Vuonna 2001 Cochranin kirjanpitäjä arvioi, että seuraavan viiden vuoden sisällä Cochranin omaisuus olisi arvoltaan 25–50 miljoonaa dollaria.
Asiakkaita
Jo ennen Simpsonin tapausta Cochran oli saavuttanut mainetta sekä rikkaiden käyttämänä juristina että menestyksekäänä vähemmistön edustajien asianajajana poliisiväkivaltaa tai kansalaisoikeuksia koskevissa tapauksissa. Kiistelty ja dramaattinen Simpsonin oikeudenkäynti kuitenkin nosti Cochranin laajemmin tunnetuksi ja ristiriitaisia mielipiteitä herättäväksi hahmoksi.
Cochran sanoi mielellään, että hän työskenteli "not only for the OJs, but also the No Js" viitaten siihen, että hän ajoi juristina myös tuntemattomien ja köyhien asiaa. Cochranin mielestä hänen hienoin hetkensä juristina oli saada Geronimo Pratt vapaaksi. Cochran sanoi Prattin vapauttamiseen olleen hänen juristin työnsä "onnellisin päivä". Myös sanat Harvard Law Schoolin professori Charles Ogletree, pastori Jesse Jackson sekä koripalloilija Magic Johnson ovat antaneet lausuntoja tästä Cochranin työn puolesta.
O. J. Simpson
Loppupuheenvuorossaan Simpsonin oikeudenkäynnin aikana Cochran lausui kuuluisaksi tulleen lauseensa "Jos se ei sovi, silloin täytyy vapauttaa." ("If it doesn't fit, you must acquit".) Lauseen oli kehittänyt Simpsonia puolustavan tiimin Gerald Uelmen. Sillä yritettiin vakuuttaa valamiehistö siitä, ettei Simpson voinut murhata Nicole Brown Simpsonia eikä Ron Goldmania. Lause viittasi siihen, että oikeusistunnossa Simpson näytti olevan vaikeuksia sovittaa käteen käsinettä, joka löytyi murhapaikalta ja jossa oli sekä Simpsonin että molempien uhrien verta.
Cochran ei edustanut Simpson myöhemmässä siviili-oikeudenkäynnissä, jonka mukaan Simpson oli vastuussa molemmista kuolemista. Rikosoikeudenkäynnin aikana Cochriania arvostelivat monet kommentoijat, samoin kuin jutussa syyttäjänä työskennellyt Christopher Darden. He eivät pitäneet siitä, että Cochran katsoi poliisin lavastaneen Simpsonin syylliseksi rasistisista motiiveista. Cochran kertoi valamiehistölle, jonka enemmistö oli mustia, että poliisit yrittivät lavastaa Simpsonin tämän rodun vuoksi.
Robert Shapiro, Simpson asianajajatiimin toinen jäsen, syytti Cochrania "rotukortin" pelaamisesta "pakan pohjalta". Cochran vastasi tähän, että "kyse ei ollut rodusta, kyse on varteenotettavasta epäilystä" ja jatkoi että "monet valkoiset ovat valmiita hyväksymään tämän päätöksen."
Syyskuussa 2012 Darden esitti, että edesmennyt Cochran oli peukaloinut oikeudenkäynnissä esillä ollutta Simpsonin hansikasta.
Abner Louima
Cochran edusti menestyksellisesti Abner Louimaa, haitilaista maahanmuuttaja, joka raiskattiin New Yorkissa rikotulla luudalla tämän ollessa poliisin huostassa. Louima sai 8,75 miljoonaa dollaria sovittelussa. Louiman alkuperäisten asianajajien ja Cochranin edustaman uuden tiimin välille syntyi jännitteitä, koska alkuperäiset juristit kokivat Cochranin ja hänen kollegoidensa yrittäneen ottaa koko oikeusjutun hallintaansa.
Sean Combs
Vuonna 2002 Cochran kertoi Combsille että kyseessä olisi hänen viimeinen rikosjuttunsa. Oikeudenkäynnin jälkeen Cochran vetäytyi eläkkeelle. Hän kieltäytyi myöhemmin edustamasta R. Kellyä ja Allen Iversonia rikosasioissa heidän pyynnöistään huolimatta.
LAUMA (yhtye)
[[Tiedosto:LAUMA.jpg|pienoiskuva|400x400px|LAUMA 2020 yhtye vasemmalta:
Petri, Juuso, Antti, Harri, Henna]] LAUMA (2017–) on suomalainen rock-yhtye Keravalta ja Tuusulasta. Koukuttavista kaikukitaroista, suurista melodioista ja syvälle sukeltavista sanoituksistaan tunnettu LAUMA on julkaissut debyyttialbumin 2018 "Keskeltä ohi", 2019 "Marionetti" EP ja toisen albumin 2020 "Yhtenä kappaleena".
Yhtyeen musiikin kuvataan olevan hieman nyrjähtäneesti samaan aikaan sekä keskellä että marginaalissa.
Yhtye on ollut YleX Nosteessa artistina ja soinut useilla radiokanavilla. Laumaa on tituuleerattu mielenkiintoisimmaksi kotimaiseksi debytantiksi ja verrattu mm. bändeihin: Egotrippi, Tehosekoitin, Apulanta, Manic Street Preachers, Mew, The Killers, Hurula.
Jäsenet
LAUMA koostuu viidestä jäsenestä, jotka soittavat tai soittivat useissa eri kokoonpanoissa:
Antti (laulu, kitara, sävellys, sanoitus) Snipe Drive sekä Retrogression.
Petri (kitara, sävellys) The Lips sekä Bashing the Raven.
Harri (kitara, miksaus, masterointi) The Lips, Valo, Million dollar beggars, Circus underground, Wasting daylight.
Juuso (rummut) Solid statement
Henna (basso) Stalingrad Cowgirls
Oulton Park
Oulton Park on moottorirata Little Budworthissa, Cheshiressa, Englannissa. Se on perustettu vuonna 1953. Nykyään radalla ajaa muun muassa British Touring Car Championship -sarja, mutta sillä on ajettu myös Formula 1 -sarjan maailmanmestaruussarjan ulkopuolisia kilpailuja.
Brittiläiset moottoripyöräkilpailufanit äänestivät Oulton Parkin vuonna 2007 Britannian parhaaksi radaksi.
Kaksiraitakirjoahven
Kaksiraitakirjoahven (Caquetaia myersi) on kirjoahventen (Cichlidae) heimoon kuuluva makeissa vesissä elävä kalalaji. Sen tieteellinen lajinimi myersi on nimetty iktyologi George S. Myersin mukaan.
Kaksiraitakirjoahven voi kasvaa korkeintaan 19 senttimetrin mittaiseksi. Lajia tavataan Amazon-joen altaalta Kolumbiasta ja Ecuadorista. Laji elää noin 200–400 metrin syvyydessä 22–30 asteen lämpöisissä vesissä. Sopiva pH-arvo sille on 6,5–7,5. Kaksiraitakirjoahven on nuorena kaikkiruokainen, ja täysikasvuisena se käyttää ravinnokseen muita kaloja. Laji munii yhden kudun aikana noin 1 000 mätimunaa, joita sekä naaras että koiras vartioivat munien kuoriutumiseen asti. Kansainvälinen luonnonsuojeluliitto IUCN on luokitellut kaksiraitakirjoahvenen elinvoimaiseksi lajiksi.
Keston Bledman
Keston Bledman (s. 8. maaliskuuta 1988 Port of Spain, Trinidad) on trinidadtobagolainen pikajuoksija.
Bledman oli Pekingin olympialaisissa 2008 mukana Trinidad ja Tobagon joukkueessa 4 × 100 metrin viestijuoksussa. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia. Keski-Amerikan ja Karibian mestaruuskilpailuissa hän kuului kultaa voittaneeseen Trinidad ja Tobagon pikaviestijoukkueeseen Calissa 2008 ja Havannassa 2009. Bledman kilpaili maansa pikaviestijoukkueessa Berliinin MM-kisoissa 2009 alkuerissä. Finaalissa eri miehityksellä juossut joukkue voitti MM-hopeaa. Mayagüezin Keski-Amerikan ja Karibian kisoissa 2010 hän kuului kultaa voittaneeseen maansa pikaviestijoukkueeseen. Seuraavana vuonna hän voitti samassa kaupungissa Keski-Amerikan ja Karibian mestaruuden 100 metrillä ajalla 10,05 ja sai pikaviestissä hopeaa. Daegun MM-kisoissa 2011 hän karsiutui 100 metrin välierissä.
Bledman juoksi Lontoon olympialaisissa 2012 avausosuuden Trinidad ja Tobagon pikaviestijoukkueessa. Joukkue sijoittui alun perin kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. 100 metrillä hän karsiutui välierissä. Moskovan MM-kilpailuissa 2013 hän karsiutui 100 metrin välierissä. IAAF World Relays -kilpailuissa 2014 hän sai hopeaa pikaviestissä. Glasgow'n Kansainyhteisön kisoissa 2014 hän karsiutui 100 metrillä välierissä ja sai pronssia 4 × 100 metrin viestissä. Vuoden 2015 Pan-Amerikan kisoissa hän sijoittui 100 metrillä neljänneksi ja sai pronssia 4 × 100 metrin viestissä. Hän karsiutui 100 metrin alkuerissä Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017.
Bledman karsiutui 60 metrin alkuerissä Birminghamin sisäratojen MM-kilpailuissa 2018. Saman vuoden Gold Coastin Kansainyhteisön kisoissa hän karsiutui 100 metrin välierissä. Liman Pan-Amerikan kisoissa 2019 hän saavutti pikaviestissä hopeaa ja sijoittui 100 metrillä kahdeksanneksi.
Henkilökohtaiset ennätykset
Ulkoradat Sisäradat
G
G (g) on latinalaisen kirjaimiston ja myös suomen aakkosten seitsemäs kirjain. G-kirjaimen nimi on suomen kielessä gee ja äännearvo joko soinnillinen velaariklusiili tai velaarinen nasaali.
Kreikkalaisessa kirjaimistossa latinalaista G-kirjainta vastaa gamma (Γ, γ), kyrillisessä kirjaimistossa puolestaan Г|Г (г).
Historiaa
G-kirjain on roomalainen lisäys latinalaiseen aakkostoon. Koska etruskissa ei ollut soinnillisia klusiileja, etruskit olivat omaksuneet tavan käyttää kreikan gammasta (Γ) juontuvaa C-kirjainta ensisijaisena k:n merkkinä, mikä tapa periytyi roomalaisille. Latinassa kuitenkin oli myös [ɡ], jolle ei näin ollut omaa kirjainta.
Alkuaan roomalaiset käyttivät C-kirjainta sekä k- että g-äänteen merkitsemiseen, mikä on tuottanut nykypäiviin asti ulottuvaa epäselvyyttä. Esimerkiksi nimi Gaius kirjoitettiin CAIVS, mistä syystä myöhemmissä eurooppalaisissa kielissä esiintyy yhä nimenä Kai, Kaius. Yleisimmän tarinan mukaan myöhäisellä kolmannella esiajanlaskuisella vuosisadalla vapautettu orja Spurius Carvilius Ruga lisäsi aakkostoon G:n täydentämällä C:tä tarkeviivalla. Myös Appius Claudius Caecus on mainittu G:n keksijäksi. Aakkosjärjestyksessä uusi kirjain sijoitettiin F:n perään siitä aiemmin poistetun Ζ:n (kreikan zeeta) tilalle. C jäi latinaan ensisijaiseksi k:n merkiksi.
Toisen selityksen mukaan G on kehittynytkin zeetasta. Se sijaitsi kreikan aakkostossa kohdalla, johon G myöhemmin tuli. Zeetan tarkoittamalle äänteelle ei latinassa ollut käyttöä. Kirjoitusasultaan eräät zeetan ja gamman muodot muistuttivat kulmikasta C-kirjainta. Kun zeeta, gamma ja myös kappa muistuttivat toisiaan, niitä käytettiin sekaisin g- ja k-äänteen merkkeinä. Myöhemmin gammasta kehittynyt C-kirjain vakiintui k-äänteen merkiksi ja zeetasta kehittynyt G-kirjain g-äänteen merkiksi. Kapasta kehittynyt K-kirjain jäi vain rajattuun käyttöön.
C:n ja G:n samankaltaisuus mahdollisti aiempien kaiverrusten korjailemisen.
G suomen kielessä
G-kirjain esiintyy suomessa tuoreissa lainasanoissa ja slangisanoissa soinnillisen velaariklusiilin eli -äänteen merkkinä. G:n ääntämyksessä on vaihtelua ja se saattaa ääntyä myös puolisoinnillisena tai soinnittomana (g ~ ɢ ~ k).
Kirjainyhdistelmä ng merkitsee suomen kielessä velaarista nasaalia eli ns. äng-äännettä. Suomen kielessä se esiintyy pääasiassa nk-yhdistelmän astevaihteluparina heikossa asteessa, esimerkiksi sanassa kengät (lausutaan keŋŋät). Joissakin lainasanoissa esiintyy myös yhdistelmä gn, joka tavallisimmin lausutaan ŋn, esimerkiksi sanoissa magneetti ja signaali.
Vanhassa kirjasuomessa g-kirjaimella tai yhdistelmällä gh merkittiin myös frikatiiviäännettä Soinnillinen velaarinen frikatiivi esimerkiksi sanoissa wlgos (ulos), jalghan tai jalan (jalan) ja lugun (luvun). Tämä äänne esiintyi suomen kielessä vielä tuohon aikaan k:n astevaihteluparina heikossa asteessa, ja se muistutti heikosti äännettyä g:tä. Jo 1700-luvulle tultaessa tämä äänne kuitenkin hävisi suomen kielestä kadoten useimmissa tapauksissa kokonaan, mutta eräissä tapauksissa sen vastineena on nykyisin v tai j. Vain Rauman seudun murteissa ɣ säilyi 1900-luvun alkuun asti. Suomen oikeinkirjoituksessa g kuitenkin säilyi 1800-luvun alkupuolelle saakka, jolloin kirjoitettiin esimerkiksi sugun (suvun).
Tämän lisäksi g-kirjainta on aikoinaan käytetty ng-yhdistelmässä k-äänteen merkkinä kuten sanassa hengi (henki), ja j-äänteen merkkinä kuten sanassa welgilleni (veljilleni).
Aura Jurva
Aura Elisabeth Jurva (7. syyskuuta 1882 Koski Hl. – 15. tammikuuta 1954 Helsinki) oli suomalainen kirjailija. Hän käytti myös nimimerkkejä Aura ja Kaarle Kortejoki.
G
G muissa kielissä
G-kirjain on eri kielissä saanut muita äännearvoja historiallisen kehityksen aikana tapahtuneiden äänteenmuutosten vuoksi.
Aura Jurva
Jurva kirjoitti lähinnä satuja ja lapsille tarkoitettuja näytelmiä.
Aura Jurvan veli Eelis Waldemar Jurva (1873–1934) oli kapellimestari ja Helsingin Filharmonisen Seuran orkesterikoulun viulunsoiton opettaja.
G
G muissa kielissä
Romaanisissa kielissä lienee palatalisaation myötä jo vulgaarilatinassa tunnettu G:n äänneasuna etuvokaalien (i, e) edellä postalveolaarinen affrikaatta [dʒ], joka edelleen esiintyy italiassa. Ranskassa äänne on yksinkertaistunut frikatiiviksi [ʒ], ja vielä pidemmälle se on kehittynyt espanjassa ja portugalissa, joissa se on menettänyt soinnillisuutensa ja takaistunut jälleen velaariseksi, [x], amerikanespanjan murteissa jopa [h]. Kaikki nämä kirjoitetaan näissä kielissä edelleen G-kirjaimella. Erikseen on huomattava lukuisat digrafit, esimerkiksi italiassa ja romaniassa kirjoitetaan gh [ɡ]-äänteen esiintyessä etuvokaalien edellä, ja italiassa esiintyvät lisäksi digrafit gl [ʎ] ja gn [ɲ], joissa G toimii ikään kuin palataalisuuden tarkkeena.
Kelttiläisistä kielistä iirissä G voi merkitä paitsi [ɡ]:tä myös soinnillista velaarifrikatiivia [ɣ] lenision myötä. Kymrissä [ɡ]:n lenisio on johtanut katoon. Balttilaisissa, slaavilaisissa ja uralilaisissa kielissä (ks. kuitenkin ”G suomen kielessä” yllä) sekä albaniassa G on muuten aina [ɡ] (mahdollisesti palataalistuneena), mutta albania käyttää digrafia gj ja unkari digrafia gy osoittamaan soinnillista palataaliklusiilia [ɟ].
Euroopan kieliin kuuluvasta arabian murteessa maltassa G on [ɡ], mutta digrafilla għ osoitetaan vokaalin faryngalisaatiota. Edelleen erillään tulee pitää ne tapaukset, joissa G:lle on asetettu eroava äännearvo jo kielen kirjoitusjärjestelmää luotaessa, esim. fidžin velaarinen nasaali [ŋ].
Aurinko Jaffa
Aurinko Jaffa oli alkujaan Mallasjuoman, myöhemmin Hartwallin valmistama virvoitusjuomatuotesarja.
Tuotesarja sai alkunsa, kun 1970-luvun puolivälissä Mallasjuoman tuotevalikoimaan tuli Aurinko-mehu, johon liitettiin myös sana Jaffa. Brändin menestyessä siihen liittyivät vähitellen kaikki Palma-virvoitusjuomasarjan maut. Aurinko Jaffa -tuotesarjan juomien valmistus siirtyi Hartwallille vuonna 1988 sen ostettua Mallasjuoman. Brändin suosio hiipui 1990-luvun alkupuoliskolla, jonka seurauksena tuotesarjan valmistus lopetettiin 1990-luvun puolivälissä.
Clifters levytti vuonna 1992 Aurinko Jaffan televisiomainokseen kappaleen "Aurinkoon". Kappale julkaistiin vinyylisinglenä.
Emir Spahić
pienoiskuva|Emir Spahić 2015
Emir Spahić (s. 18. elokuuta 1980 Dubrovnik, Kroatia) on bosniahertsegovinalainen jalkapalloilija, pelipaikaltaan puolustaja.
Spahić on pelannut muun muassa Espanjassa Sevillan joukkueessa, Ranskassa Montpellier’n joukkueessa, Venäjällä Moskovan Torpedossa sekä Kroatiassa NK Zagrebissa. Saksassa hän edusti Bayer Leverkusenia, josta hän joutui lähtemään tapeltuaan seuran turvallisuushenkilökunnan kanssa, ja Hamburger SV:tä, joka purki hänen sopimuksensa tammikuussa 2017.
Spahić pelasi Bosnia ja Hertsegovinan maajoukkueessa 94 maaottelua ja teki niissä kuusi maalia. Ensimmäisen maajoukkuemaalinsa hän teki 28. helmikuuta 2006 2–2-tasapeliin päättyneessä ottelussa Japania vastaan.
Spahićin veli Alen Spahić on myös jalkapalloilija.